《玄珠歌 其十七》
唐代·张果

逍遥常饮月魂津，灌溉灵根道德新。留宝去尘光不散，玄珠照耀五通身。

作者简介：唐人。武则天时隐居恒州中条山，往来汾、晋间。尝自言生于尧丙子岁。武后使使召之，佯死不赴。开元中，玄宗好神仙方术之事，因遣使迎至京。欲以玉贞公主降之，大笑不奉诏。寻还山。号通玄先生。有《阴符经太无传》。